વિષ્ણુ: એ સંસારનાં સુખસંપત્તિનો દેવ હોવાથી, સંસારીઓને મન એ સત્વગુણરૂપ છે; પરંતુ, સંસારને સાચો માનીને એમાં મોહ પામવાપણું, એ જ વિષ્ણુ છે. અને એવો મોહ કેવળ પરમાત્માના અજ્ઞાનને લીધે થતો હોવાથી, એ જ્ઞાનીજનને મન તમોગુણ છે. સંસારી માટે એ સત્વ, ને જ્ઞાનીની દ્રષ્ટિએ તમોગુણ છે. તેથી વિષ્ણુનો વર્ણ શ્યામ છે, જે તમોગુણનો રંગ છે; ને એના ઠાઠ-શણગાર તથા એનું રૂપ સંસારીને ગમતાં હોવાથી, બહારથી એ સત્વમય છે.